ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢጣልያ፡ ቀዳማይ ሚኒስተር ጒሰፐ ኮንተ ስልጣኑ ከረክብ ምዃኑ ገሊጹ 20 ነሓሰ 2019 ምንጪ ስእሊ, EPA መግለጺ ስእሊ, ቀዳማይ ሚኒስተር ኢጣልያ ጒሰፐ ኮንተ ንሰነት እታ ሃገር መደረ እናስምዐ ቀዳማይ ሚኒስተር ኢጣልያ ጒሰፐ ኮንተ፡ ምስ መላፍንቱ ዝኾነ መራሒ ሕሉፍ የማናዊ ሰልፊ ማትዮ ሳልቪኒ ብዝተፈጥረ ዘይምስምማዕ ካብ መዝነቱ ክወርድ ከም ዝወሰነ ገሊጹ። ንሱ፡ ኣብ ሓጺር እዋን፡ ወረቐት ምልቃቕ መዝነቱ ንፕረዚደንት እታ ሃገር ከረክብ ምዃኑ ሓቢሩ'ሎ። እቲ ቀዳማይ ሚኒስተር፡ ሎሚ ንባይቶ እታ ሃገር ኣብ ዘስምዖ መደረ፡ እቲ "ዘይሓላፍነታዊ" ዝበሎ የማናዊ ሳልቪኒ፡ "ንውልቃዊን ንናይ ሰልፊ ረብሓን" ክብል ንኢጣልያ ኣብ ፓለቲካዊ ቅልውላዉ ኣእትዩዋ ክብል ነቒፉ። ፓሊስ ጸረ-ግብረሽበራ ሕሉፋት የማናውያን ሒዞሞ ዝጸንሑ ሚሳይላት መንዚዑ ቀዳማይ ሚኒስተር ኢጣልያ፡ ጁሰፐ ኮን ተ ኣስመራ ኣትዩ እቲ መራሒ ሰልፊ ሃገራዊ ሕብረት (ናሸናሊስት ሊግ) ዝኾነ፡ ማትዮ ሳልቪኒ፡ ኣንጻር ቀዳማይ ሚኒስተር ናይ እምነት ምጉዳል ጠለብ ናብቲ ሰነት ኣቕሪቡ'ሎ። ሳልቪኒ፡ ምስ ሓደ 'ፋይቭ ስታር' (ሓሙሽተ ኮኾብ) ዝተባህለ ኣካል ናይቲ ልፍንታዊ መንግስቲ ዝኾነ ካልእ ሰልፊ ሓቢሩ ክሰርሕ ከም ዘይክእል'ውን ተዛሪቡ። እቲ ሕሉፍ የማናዊ ሰልፍን፡ ኣንጻር ስሩት ረብሓታት ዝቃለስ ምንቅስቓስ ፋይቭ ስታርን፡ ቅድሚ 14 ኣዋርሕ'ዮም ልፍንታዊ መንግስቲ ብምምስራት፡ ነቲ ብውልቁ ዝሰርሕ ጒሰፐ ኮንተ ቀዳማይ ሚኒስተር ክኸውን ተሰማሚዖም። ኣብቲ ንሰነት ዝሃቦ መግለጺ፡ እቲ ሚኒስትር ውሽጣዊ ጉዳያት ኮይኑ ከገልግል ዝጸንሐ የማናዊ ሚኒስትር፡ ምስ ሩስያ ርክብ ከም ዘለዎን፡ ንጸጥታን ቁጠባን እታ ሃገር ኣብ ሓደጋ የእትዋ'ሎ ክብል ቀዳማይ ሚኒስተር ኮንተ ነቒፉ። ብርእይቶኡ፡ እቲ ሚኒስተር ምኽንያት ብምፍጠር ናብ ምርጫ ክኣቱ ዝገብሮ ዘሎ ምንቅስቓስ ምዃኑ'ውን ከሲሱ። ኣብቲ ዝሓለፈ ምርጫ እቲ ሕሉፍ የማናዊ ሰልፊ 34% ድምጺ ብምርካብ እቲ ዝለዓለ ክኸውን እንከሎ፡ መላፍንቱ ዝኾነ ፋይቭ ስታር ብወገኑ 17% ረኺቡ ነይሩ። ኣብቲ ማትዮ ዝጥቀመሉ "ሃይማኖታዊ ኣርማታትን ፓለቲካዊ ጭሮሖታትን" ተቓውሞ ከም ዘለዎ'ውን ጒሰፐ ኮንተ ኣይሐብአን። "በዚ ኣጋጣሚ ካብ ምዝነት ቀዳማይ ሚኒስተር ክወርድ ምዃነይ ዝገልጽ ወረቐት ንፕረዚደንት ሃገር ከቐርብ ምዃነይ ከፍልጥ እደሊ" ኢሉ። እቲ ኣብ ጉዳይ ስደተኛታትን ኢሚግረሽንን ተሪር መርገጺ ዘለዎ ሚኒስተር ሳልቪኒ ብወገኑ፡ ንነቔፈታ ናይቲ ቀዳማይ ሚኒስተር ብምንጻግ "ኣብዚ ዝሓለፈ ዓመት ኣብ መንግስቲ ኣብ ዝነበርኩሉ እዋን ድሕነት ኢጣልያ ኣውሒሰ'የ" ክብል ተዛሪቡ። ዋላኳ እቲ ንሱ ዝመርሖ የማናዊ ሰልፊ ዝለዓለ ድምጺ ዝረኸበ እንተኾነ፡ ቀዳማይ ሚኒስተር ንምዃን ዘኽእሎ ኣይኮነን። ስለዚ ድማ፡ እቲ ሓላፍነት ኣብ ኢድ ፕረዚደንት እታ ሃገር ሰርጂዮ ማታረላ ወዲቑ'ሎ። ንሱ፡ ንዝተፈላለያ ሰልፍታት ኣላዚቡ ልፍንታዊ መንግስቲ ከም ዝቖውም ክገብር እንተ ዘይኪኢሉ፡ እቲ ኩነታት ናብ ሃገራዊ ምርጫ ከምርሕ ይኽእል'ዩ። ቀዳማይ ሚኒስተር ነበርን መራሒ ደሞክራስያዊ ሰልፊ ዝኾነን፡ ማትዮ ረንዚ ብወገኑ፡ እቲ ምስ ሕሉፍ የማናዊ ኣራኣእያ ዘለዎ ሳልቪኒ ደዉ ክብል ከም ዘለዎ ብምግላጽ፡ ናብ ንጡፍ ፓለቲካ ተመሊሱ'ሎ። ይኹን 'ምብር መራሒ ፋይቭ ስታር ዝኾነ ሉዊጂ ዲ ማዮ፡ ምስ ረንዚ ክላዘብ ከም ዘይክእል ብምግላጽ፡ ንሓድሽ ምርጫ ከም ዘይፈርሕ ገሊጹ'ሎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
